Theodor Wåhlin

Theodor Wåhlin (født 16. desember 1864, død 10. januar 1948) var en svensk arkitekt.

Wåhlin fikk sin utdannelse ved Chalmers tekniska läroanstalt i Göteborg og Konstakademien i Stockholm. Han åpnet arkitektkontor på 1890-tallet i Malmö, men flyttet etter noen år virksomheten til Lund, der han blant annet var domkirkearkitekt for Lund domkirke fra 1902 til sin død. 

Wåhlins arkitektvirksomhet var vidtfavnende og omfattende alt fra boliger og forretningslokaler til universitetsinstitusjoner og offentlige bygninger. Han har også restaurert mange skånske kirker slik at de ser ut som middelalderkirker. Dessuten tegnet Wåhlin også stasjonsbygningene langs jernbanelinjen Vellinge-Skanör-Falsterbo järnväg.

I begynnelsen av sin karriere arbeidet Wåhlin i 1890-tallets historistiske og eklektiske ånd, seinere med viss påvirkning fra jugendstilen og nasjonalromantikken. På den siste delen av sin yrkeskarriere ble han mer tilstrukket av en stram klassisistisk stil.

Theodor Wåhlin var broren til Karl Wåhlin, grunnleggeren av tidsskriftet Ord & bild.

Wåhlin ligger begravet på Norra kyrkogården i Lund.

Utvalgte arbeider 
 Hippodromen i Malmö (1898–1899)
 Kürzels spinnerifabrik (de eldste delene), Ystadgatan, Malmö (1895)
 Hotel Temperance, Malmö (1900)
 Tingshus (idag Pauli församlingshjem) Kungsgatan Malmö (1902)
 Malmö barnhem (del av Pildammsskolen) Rådmansgatan Malmö (1902) 
 Gumlösa kyrka (1904-1906, ombygging)
 Hannas kyrka (1903-1927, ombygging)
 Östra Ingelstads kyrka (1902-1913, ombygging)
 Övraby kyrka (1902-1909, ombygging)
 Restaurering Sankt Petri kyrka Malmö (1904-1906, 1913)
 Restaurering Sankta Maria kyrka, Åhus (1905)
 Lundautstillingens offisielle bygninger (1906–1907)
 Vallkärra kyrka (1906-1907, ombygging)
 Annedalskyrkan i Göteborg (1908, ny)
 Svenska Gustafskyrkan i Köpenhamn (1908-1911, ny)
 Frimurarehotellet, Linköping (1910–1912)
 Botaniska museet i Lund (1912, ny)
  Zoologiske institusjonen i Lund (1912, ny)
 Valleberga kyrka (1908-1911, ombygging)
 Sireköpinge kyrka (1914-1918, ombygging)
 Billeberga kyrka (1915-1917, ombygging etter brann)
 Apoteket Svanen Lund (1920, portal)
 Stadsparkscaféet i Lund (1922, nybygg)
 Snårestads kyrka (1924, ny)
 Domkapitelhuset i Lund (1927, nybygg)
 Kirsebergs kyrka (1927)
 Gamla brannstasjonen i Lund (1929, nybygg)

Referanser

Kilder 
 Arkitekturmuseum . Arkitektregistret
 Tykesson, Tyke & Magnusson Staaf, Björn Arkitekterna som formade Malmö Stockholm 1996

Eksterne lenker 
 
Om Frimurarehotellet i Linköping 

Svenske arkitekter
Nasjonalromantiske arkitekter
Personer fra Lund
Fødsler i 1864
Dødsfall i 1948